इसी प्रकार कगजियाना, सैयद मोहम्मद बजरिया, सदरपुर टीना, विशुनपुर टीला, मीरवैश्य टोला के बाशिंदों को भी कई माह से पेयजल संकट से जूझना पड़ रहा है। आए दिन नलकूप खराब होने से आक्रोशित नागरिकों ने पालिका प्रशासन के खिलाफ आंदोलन करने की चेतावनी दी है। पेयजल समस्या से निजात दिलाने के लिए मुख्यमंत्री पेयजल पुनर्गठन योजना के तहत शहर की गलियों में बिछाई गयी पाइप लाइन भी नागरिकों के गले तर नहीं कर पा रही है। मोहल्ला लालामिश्र में करीब एक साल से लीकेज के चलते जलापूर्ति ठप है। इसके लिए मोहल्ले वासियों द्वारा आला अधिकारियों को भी अवगत कराया जा चुका है।